राशन बांटने में गड़बड़ी, डिगमा के ग्रामीणों ने जनदर्शन में सौंपा ज्ञापन
वार्ड 46 में जिला अस्पताल व मिनी स्टेडियम निर्माण की मांग
जिला अस्पताल व मिनी स्टेडियम का निर्माण गहिरा गुरु वार्ड क्रमांक-46 में करने की मांग को लेकर वार्डवासियों ने मुख्यमंत्री के नाम कलेक्टर को ज्ञापन सौंपा है। ज्ञापन में बताया गया कि गहिरा गुरु वार्ड ट्रांसपोर्टनगर एवं जिला अस्पताल का औषधि भंडार गृह है। यहीं पर जिला सत्र न्यायालय के लिए जमीन प्रस्तावित है। इसके बाद भी पर्याप्त शासकीय जमीन रिक्त है। इसमें जिला अस्पताल एवं मिनी स्टेडियम का निर्माण किया जा सकता है। ज्ञापन सौंपने वालों में सुभाषचंद्र साहू, प्रशांत श्रीवास्तव, विनित कुमार गुप्ता, संजय सिंह, देवदत्त तिर्की आदि शामिल थे।
भास्कर संवाददाता|अंबिकापुर
छत्तीसगढ़ युवा जनता कांग्रेस के नगर अध्यक्ष रमीज सिद्दीकी के नेतृत्व में सोमवार को ग्राम पंचायत डिगमा के ग्रामीणों ने विभिन्न समस्याओं को लेकर जनदर्शन में ज्ञापन सौंपा। जनदर्शन पहुंचे ग्रामीणों ने बताया कि डिगमा में राशन व्यवस्था में मनमानी की जा रही है। हितग्राहियों को समय पर राशन नहीं मिल पा रहा है।
कार्डधारियों को कभी भी पूरा राशन नहीं दिया जाता। वहीं राशन देने के लिए समय सीमा निर्धारित नहीं की गई है। घंटों इंतजार के बाद भी कई लोगों को राशन नहीं मिल पाता है। ग्रामीणों ने अपर कलेक्टर को ज्ञापन सौंपकर समस्याओं का जल्द निराकरण करने की मांग की है। ज्ञापन सौंपने वालों में निशांत सिंह, आलोक शुक्ला, विजय उपाध्याय, विकास गोयल, गोल्डन, प्रकाश मिस्त्री, रेयांश, आशु विश्वास, विशाल विश्वास, विवेक कश्यप आदि उपस्थित थे।
hin_Deva bho_Deva hin_Deva bho_Deva hin_Deva hin_Deva